Endelig er det komplette seniorlandshold samlet på Jersey. En lille gruppe ankom allerede torsdag eftermiddag fra Færøerne med Atlantic. Nogle flere med det et senere fly kl 21: 30. En lille gruppe rejste fra DK via London og til sidst kom Aritra via Edinburg og London. Alle blev afhentet i lufthavnen af arrangørerne og kørt til "The Uplands Appartments". Her bor vi i 5 lejligheder og sørger selv for alle måltider. 10 minutters gang fra hotellet ligger hallen "New Gilson Hall", en hal kun brugt til badminton. Den har alle de nødvendige faciiliteter, samt et cafeterie og en lille badmintonshop. Gulvet er af træ og nylakeret. På minussiden er utrolig dårlig akustik og mindre gode forhold for tilskuerne. kl. 16: 30 havde vi den første træningssession af de 2 vi har fået tildelt. Der blev trænet med det formål at ale skulle vænne sig til forholdene i hallen og ellers fokuseret på doubler og mixdoubler, da flere konstellationer til den individuelle turnering, ikke har haft mulighed for at spille sammen. Efter aftensmaden var alle vores "supporters" inviteret til at komme og se hvordan vi bor og for at fejre Benjamins fødselsdag sammen med os. Vi fik friske jordbær og fødselsdagskage fra Benjamin. Til dette OYL får vi støtte af 15 "supporters". Det er familimedlemmer, som har valgt at bruge noget af deres ferie på Jersey. Vi håber landsholdet kan leverer god underholdning til dem, så de ikke vælger stranden i stedet. Færøerne-Orkney (5-0) Kamp rækkefølgen er altid den samme til OYL, så første kamp var herresingle, hvor Bartal Poulsen fik sin debut på det færøske seniorlandshold. Han takkede for tilliden med en en meget overbevisende sejr 21-5 og 21-5 imod Liam Delday. I damesingle slog Rannvá lige så sikkert Rebecca Reid 21-5 og 21-6. Niclas og Aksel spillede herredouble og vandt 21-8 og 21-7 imod David Delday og Andrew Reid. Kristina og Sólfríð vandt damedoublen 21-13 og 21-15 imod Rutt Flett og Laura Grey. Magnus og Gunnva spillede mixen og vandt 21-13 og 21-11 imod Gary Nicolson og Joanna Pottingar. Dette var Gunnva´s debut på seniorlandsholdet. Dermed var sejren på 5-0 i hus og Klokken var bare lidt over 12. Vi gik de 10 minutters gang hjem for at spise og slappe af til næste kamp kl 16: 00. Færøerne-Gibratar (5-0) Herresingle: Benjamin imod Charles Avellano, 21-4 og 21-6 Damesingle: Kristina Eriksen imod Chantal De´Ath, 21-4 og 21-7 Herredouble: Niclas og Aksel imod Casper Thy Jessen og James Linares, 21-11 og 21-11 Damedouble: Kristina og Sólfríð imod Alison Jessen og Sevelanne Newsham: 21-12, 20-22 og 22-20 Mixdouble: Brynhild og Benjamin imod James Linares og Sevelanne Newsham: 21-12 og 21-12 Status efter første spilledag var, at vi relativt nemt havde vundet de 2 puljekampe og at alle vores spillere havde været i kamp uden at nogen var blevet skadet eller overanstrengt. Vi fejrede dagens fine resultat med at spise i byen og herefter tidligt hjem og sove, så vi kunne være klar til semifinalen kl 08: 30 imod Isle of Man, som var videre fra deres pulje efter 2 gange 4-1 imod henholdsvis Shetland og Bermuda. Mandag 28. juni-Holdkampe slutspil. Semifinale Færøerne-Isle of Man (3-0) Herresingle: Benjamin imod Adam Colley, 21-12, 19-21 og 21-12 Damesingle: Rannvá imod Jessica Li, 21-14, 12-21 og 21-14 Herredouble: Aksel og Niclas imod Jonatan Callow og Niel Harding 21-9 og 21-19 Sejren over Isle of Man var velfortjent, men viste os at niveauet nu var så højt, at der ikke var rum til at miste fokus, uden at det øjeblikkeligt blev straffet. Med tanke på af aftenens finale, var det godt for spillerne at få kampe imod de teknisk gode spillere fra Isle of Man, så de kunne komme et gear eller to højrer op i tempo. Hjem til mad og hvile, så vi kunne være 100% parate til aftenens finale imod hjemmeholdet Jersey. Jersey møder til denne turnering med to stjernespillere, som vi ikke har mødt før. Mark Constable og Mariana Agathangelou. Mark er 38 år og var i 2002 både engelsk mester og Commonwealth Games guld vinder i herresingle. I 2004 flyttede han til Jersey og stiiler nu op for Jersey til OYL for første gang. Mariana Agathangelou er 26 år. Tidligere engelsk landsholdspiller, hvor hun bl. har vundet bronze til Commonwealt Games i 2010 i Mixed Team. Var i 2010 nr 26 på den engelske rangliste, hvilket var hendes bedste. Spillede også med i Commonwealth Games i 2014. Hvis vi på forhånd vidste hvilke kampe disse to spillere skulle deltage i, ville det være noget lettere at stille holdet. Første "kamp" imod Jersey, var om retten til at vælge hjemmebane i hallen. Team Jersey tog det som en selvfølge, at de som hjemmehold skulle have deres traditionelle bedste plads i hallen, men Mogens gjorde vrøvl til hallens referee, så vi endte med at slå plat og krone om pladsen bag banen. Mogens vandt lodtrækningen og derfor måtte Team Jersey luske over i den anden side af hallen, hvor pladsen var mindre. Herresingle: Benjamin imod Mark Constable, 13-21 og 2-21 Benjamin gik ind til kampen fuld af mod til at udfordre Mark, men det stod hurtigt klart, at Mark var stærkere i alle spillets facetter. Således kom Jersey foran 1-0 til stor jubel for tilskuerne. 3-400 tilskuerer overværede finalen, hvilket gav en utrolig lydkulisse. Vi havde foruden opbakningen fra vores faste fanklub, også ekstra opbakning fra ÍSF mandskabet og hele den færøske presse. Der blev råbt så vi blev hæse og klappet til vores hænder gjorde ondt. Damesingle: Rannvá imod Emily Temple-Redshaw, 21-7 og 21-7. Det gik hurtigt op for os at Jersey havde "solgt" damesinglen, for at spare Agathangelou til double og mix. Den unge Jersey pige var chanceløs imod Rannvá og hendes atitude i andet sæt udstrålede, at hun havde givet op. 1-1 Herredouble: Aksel og Niclas imod Mark Constable og Alexander Hutchings. 21-18 og 21-18 En kamp hvor vi for alvor følte os på udebane. Vores par fik hele hallen imod sig, efter Aksel dømte en bold ude, som Mark mente var inde. Så ekstrem larm i hallen, som jeg aldrig har oplevet til en badmintonkamp. Niclas og Aksel spillede en super kamp i højt tempo, hvor de klogt lagde presset på Hutchings, som derfor kom til at lave mange fejl. Dette blev afgørende for kampens udfald, men også vores spilleres store rutine, gjorde de ikke lod sig påvirke af den voldsomme kulisse Damedouble Rannvá og Brynhild imod Mariana Agathangelou og Kerry Coombs-Goodfellow. 21-12 og 21-16 Hvis nogen var i tvivl, blev de hurtig klar over at Agathangelous er doublespecialist. Ud over at hun selv slog fejlfrit, dirigerede hun klogt rundt med den høje Goodfellow. De lagde hårdt presset på Brynhild, som ikke klarede at stå imod. Mixdouble; Benjamin og Brynhild imod Mariana Agathangelou og Alexander Hutchings,. 20-22 og 16-21 Den afgørende kamp så ud til at være et åbent opgør uden nogen favorit. Første sæt kunne være gået begge veje, så tilfældigheder blev afgørende. I andet sæt løftede Hutchings niveauet på sit spil og sammen med Agathangelou, tog de alt som blev sendt imod dem, samtidig med at de lagde massivt pres på Brynhild. 2-3 Efter en meget intens finale, måtte vi erkende nederlaget til en stærk og klog modstander. Det blev sent i går inden medaljerne var delt ud og vi kunne komme hjem i seng. Brynhild spillede i sidste kamp i går og starter i vores første kamp i dag. DS R 64; Brynhild-Emily Boynton, Isle of Wight: Sikker sejr 21-11 og 21-9 DS R 32: Brynhild-Kerry Coomb-Goodfellow (7): Knebent nederlag 16-21, 21-19 og 20-22. Kerry når til semi, hvor hun bliver slået ud af Rannvá. DS R 64: Kristina-Bye DS R 32: Kristina-Joanne Pottinger, Orkney: 21-15 og 21-12 DS R 16: Kristina-Jessica Li (3), Isle of Man: 14-21 og 21-23. Kristina havde 3 sætbolde i 2. sæt og spillede en god kamp imod 3. seedede Jessica Li, som i næste kamp udgik med en skade. Herredoubler Første par i kamp kl. 10: 30 var: HD R 32 Bartal og Magnus imod Brett Haining og Stuart Sineath fra Shetland: 21-7 og 21-14 HD R 16 Bartal og Magnus imod Kesley Downer og George Utterigde fra Isla of Wight: 18-21, 21-15 og 21-16. Dette var en kamp som vores unge par kunne have vundet. Vi kan ærgrer os over at vores doubler ikke har haft mulighed for at træne sammen. Parret fra Shetland blev i næste runde slået ud af Mark Constable og Hutchings. Niclas og Aksel sad over i første runde og skulle derfor først i kamp kl. 13: 30 HD R 32 Niclas og Aksel-Bye HD R 16 Niclas og Aksel-Jonathan Callow og Neil Harding, Isle of Man: 21-10, 17-21 og 21-16 (2-1 sejr). Ikke just nogen let modstander i først runde. HD R 8 Niclas og Aksel-Stuart Hardy og Jordan Trebert, Guernsey: 21-12, 16-21 og 21-15 (2-1 sejr). HD R 4 Niclas og Aksel-Albert og Eric Navarro, Menorca: 22-20, 18-21 og 16-21 (1-2 tab). Vi vidste på forhånd at semifinalen ville blive rigtig svær, da de to brødre, ud over at være dygtige spillere, også er rigtig godt sammenspillet. Men efter at have vundet første sæt knebent, havde vi forventning om at kampen ville gå vores vej. Sådan gik det desværre ikke, så vi må nøjes med at spille om bronze på fredag.